**АНЕКС ГОДИШЊЕГ ПЛАНА РАДА ШКОЛСКЕ**

**2015/16. ГОДИНЕ**

**Садржај:**

* **Нови тимови**
* **Пројекат „Хоћу да знам“**
* **План и програм организовања излета, екскурзија и наставе у природи**
* **План и програм рада логопеда**
* **План актива математике**

Рад школе обогаћен је формирањем нових тимова који ће повећати квалитет рада школе:

* Тим за вршњачку подршку у учењу
* Тим за вршњачку медијацију.

Школа се у сарадњи са ГО Звездара укључила у пројекат „Хоћу да знам“ за подршку ученицима са потешкоћама у учењу, уз спољашњу подршку организације „Мали принц“.

# **ОСНОВНЕ ИНФОРМАЦИЈЕ О ПРОЈЕКТУ**

**КОЈИ СЕ РЕАЛИЗУЈЕ У ОСНОВНОЈ ШКОЛИ ПАВЛЕ САВИЋ**

# **Назив пројекта:** ХОЋУ ДА ЗНАМ – Подршка ромској деци у учењу

**Реализатор пројекта:** Удружење Дечији центар Мали Принц, Београд

**Локација реализације пројекта:** ОШ Павле Савић, Мирјево, Звездара

**Општи циљ:**

Допринос стварању нацрта стратешког оквира, за креирање средине у локалној заједници који ће омогућити једнака права за сву децу, и стварање услова да се на различитост гледа као на нешто што обогаћује, а не угрожава.

**Специфични циљеви:**

1. Обезбеђивање подршке у процесу учења са циљем постизања боље просечне оцене ромске деце која похађају Основну школу Павле Савић на Звездари, кроз увођење ментора

2. Унапређење услова за образовање Рома у локалној заједници кроз стварање и промоцију модела инклузије ромске деце у образовни систем.

**Директна циљна група:**

* Најмање 20 ромске деце која похађају ОШ Павле Савић, и имаће подршку у учењу
* Најмање 20 родитеља деце која ће добијати подршку
* Најмање 3 представника управног и наставног кадра школе

**Индиректна циљна група:**

* Остала ученици који похађају ОШ Павле Савић, кроз промоцију пројекта у школи
* Родитељи деце која похађају шкколу
* Управни и наставни кадар школе
* Шира јавност кроз јавне презентације пројекта и пројектних резултата на локалним и националним медијима, најмање два пута за време трајања пројекта

**Активности пројекта:**

* Укључивање ментора који ће два пута недељно помагати ромској деци у савладавању наставног градива.
* У сарадњи са наставним и управним кадром школе, за родитеље ромске деце која имају подршку меентора организоваћемо по потреби родитељске састанке у школи, којима ће сем пројектног тима/менторке, присуствовати и учитељице, као и психолошкиња и/или педагошкиња, уколико за тим постоји потреба. На овим састанцима,учитељице ће моћи детаљно да представе родитељима постигнућа њиховог детета, али и да укажу на потешкоће које постоје, као и да дају предлоге родитељима, како да заједно унапреде подршку детету. Ова активност има веома важну улогу у стварању позитивног односа родитеља према школи и образовању њихове деце, и приказивању школе као сигурног места и за ромско дете.
* Једно од задужења медијаторке биће и да уз помоћ наставника, асистента пројекта и координаторке, комуницира са родитељима ромске деце, приликом њиховог доласка у школу или у случају потребе посетом породици у насељу.
* Евалуација и мониторинг пројекта
* Презентација иницијативе на медијима

**ПЛАН И ПРОГРАМ ОРГАНИЗОВАЊА ИЗЛЕТА, ЕКСКУРЗИЈА И НАСТАВЕ У ПРИРОДИ ШКОЛСКЕ 2015/16.**

**ПРОГРАМ ЕКСКУРЗИЈА И НАСТАВЕ У ПРИРОДИ**

Екскурзије су део школских активности које се остварују у зависности од услова, а на основу сагласности Савета родитеља школе, односно одлуке родитеља да њихово дете учествује у овим активностима.

Општи циљеви ових програма су:

а) потврђивање и продубљивање сазнања из области опште културе, уметности, књижевности, историје, географије и биологије (у млађим разредима: Света око нас, односно Природе и друштва);

б) васпитавање естетских мерила и опште културе; неговање и уважавање споменика прошлости и народне традиције; развијање љубави према природи и животном окружењу;

в) неговање и развијање дружења, слободе игре, самосталности и личне одговорности и међусобног уважавања, поштовања и солидарности;

г) забава и рекреација у функцији физичког и менталног здравља.

 **ПЛАН ИЗЛЕТА, ЕКСКУРЗИЈЕ И НАСТАВE У ПРИРОДИ**

**РЕКРЕАТИВНА НАСТАВА ШКОЛСКЕ 2015/16.**

|  |  |  |
| --- | --- | --- |
| **Одељење** | **Дестинација** | **Период** |
| **I-1** | Грза | Мај |
| **I-2** | Копаоник | Март |
| **I-3** | Грза | Мај |
| **I-4** | Рудник | Мај |
| **I-5** | Грза | Мај |
| **I-6** | Грза | Мај |
| **I-7** | Сокобања | Мај |
| **I-8** | Рудник | Мај |
|  |  |  |
| **II-1** | Сокобања | Мај |
| **II-2** | Копаоник  | Март |
| **II-3** | Сокобања | Мај |
| **II-4** | Дивчибаре | Мај |
| **II-5** | Сокобања | Мај |
| **II-6** | Копаоник | Март |
| **II-7** | Дивчибаре | Мај |
| **II-8** | Копаоник  | Март |
|  |  |  |
| **III-1** | Сокобања | Мај |
| **III-2** | Грза | Мај |
| **III-3** | Сокобања | Мај |
| **III-4** | / | / |
| **III-5** | Сокобања | Мај |
| **III-6** | Копаоник | Март |
| **III-7** | Сокобања | Мај |
| **III-8** | Грза | Мај |
|  |  |  |
| **IV-1** | Сокобања | Мај |
| **IV-2** | Копаоник  | Март |
| **IV-3** | Златибор | Мај |
| **IV-4** | / | / |
| **IV-5** | / | / |
| **IV-6** | Сокобања | Мај |
| **IV-7** | Копаоник | Март |
| **IV-8** | Копаоник | Март |

**ЕКСКУРЗИЈЕ У ШКОЛСКОЈ 2015/16.**

|  |  |  |
| --- | --- | --- |
| **Разред** | **Врста наставе** | **Дестинације** |
| **Први** | Излет  | Засавица, Сремска Митровица, Пећинци, сеоско домаћинство |
| **Други** | Излет  | Фрушка гора, Иришки венац, Змајева кућа, Сремски Карловци, Природњачки музеј |
| **Трећи** | Излет  | Шабац, Мишар, Липолист, етно село, |
| **Четврти** | Излет  | Топола, Опленац, Аранђеловац, Орашац |

|  |  |  |
| --- | --- | --- |
| **Разред** | **Врста наставе** | **Дестинације** |
| **Пети** | Излет  | Тршић, Троноша |
| **Шести** | Излет  | Манасија, Ресавска пећина, Деспотовац |
| **Седми** | Екскурзија  | Смедерево, Виминацијум, Доњи Милановац, Ђердап, Сребрно језеро |
| **Осми** | Екскурзија | Златибор, Сирогојно, Тара, Дрвенград, Шарганска осмица, Перућац, Рача, Бајна башта |

Програм наставе у природи изводи се као факултативан наставни рад у зависности од испуњености услова и сагласности родитеља да се програм изведе. Потребно је да се за конкретан програм изјасни најмање 2/3 родитеља ученика сваког разреда, односно одељења.

Настава у природи се изводи у објектима који имају услове да ученицима омогуће испуњавање свих садржаја програма (учење, рекреација, забава, дружење), да задовољавају стандарде смештаја и боравка деце, да су безбедни и удобни.

Садржаји наставе у природи имају :

а) образовни карактер: учење у природи, упознавање карактеристика подручја, области и места, упознавање културних и историјских обележја, традиције, обичаја, културе; практично проверавање наученог у учионици на локацијама које омогућавају примену и препознавање наученог и проширивање стеченог знања;

б) васпитни значај: деца спознају и развијају однос према природи, другој или другачијој култури, обичајима; стичу самосталност, развијају своје стваралачке способности, негују међусобне односе на позитиван начин, друже се , играју, забављају, заједно живе и деле своје радости и проблеме..;

в) забавну улогу јер деци омогућују да кроз игру и забаву лакше уче, развијају своје способности и оплемењују свој духовни свет;

г) објективну оправданост да се остваре у циљу поспешивања здравственог стања деце јер је боравак у природи и спознаја природе делотворна за здравље у целини, а физичке активности су доминантне у остваривању свих сегмената наставних садржаја и програма.

Настава у природи се организује ако се пријави 2/3 ученика по одељењу.

**Општи циљеви програма излета и екскурзија:**

а) Потврђивање и продубљивање сазнања из области опште културе, уметности, књижевности, историје, географије и биологије (у млађим разредима: Света око нас, односно Природе и друштва). Савлађивање и усвајање дела наставног програма непосредним упознавањем појава и односа у природној и друштвеној средини; упознавање културног наслеђа и привредних достигнућа која су у вези са наставним садржајима; рекреативни програм физичких активности; дружење и забавни садржаји који подстичу колективне активности ученика.

б) Васпитавање естетских мерила и опште културе; неговање и уважавање споменика прошлости и народне традиције; развијање љубави према природи и животном окружењу;

в) неговање и развијање дружења, слободе игре, самосталности и личне одговорности и међусобног уважавања, поштовања, солидарности;

г) забава и рекреација у функцији физичког и менталног здравља.

**Општи задаци остваривања програма екскурзија:**

Проучавање објеката и појава у природи, карактеристика, занимљивости – потврђивање наученог, откривање непознатог и новог.

Уочавање узрочно-последичних односа у конкретним природним и друштвеним условима.

Развијање интересовања за природу и изграђивање и развијање еколошких навика.

Успостављање, подстицање и неговање позитивног односа према националним, културним и естетским вредностима, спортским потребама и навикама, позитивним социјалним односима, као и схватање значаја здравља и здравих стилова живота.

Подстицање испољавања позитивних емоцијоналних доживљаја.

**Обавезе агенција које организују путовања**

Уз програм излета и екскурзија, агенција је дужна да достави:

- доказе о испуњавању законом утврђених стандарда (лиценца; општи услови путовања- према утврђеним стандардима и законским одредбама);

- конкретно приказане све садржаје путовања (места и локације које се обилазе, улазнице, факултативне садржаје...)

- прецизне податке и описе смештајних капацитета (структура соба у односу на укупан капацитет који се користи; услуге које се користе, исхрана);

- опис услуга стручног водича, аниматора, лекара;

- податке о осигурање ученика;

- податке о начину организовања превоза ученика;

- појединачну и укупну цену за предвиђен број путника (у нето износу и са обрачунатим изностом за ПДВ);

- начин плаћања (број рата); услове задржавања износа гаранције;

- број гратиса за ученике по одељењу;-

- спецификацију свих елемената који чине цену услуге.

**Обавезе школе**

* 1. Школа је у обавези да благовремено утврди садржаје, маршруте и програме излета, екскурзија и наставе у природи (на предлог одељенских већа), прибави сагласност Савета родитеља; донесе одговарајуће одлуке на седницама Наставничког већа и Школског одбора о усвајању и реализацији програма.
	2. Прибављање писмене сагласности родитеља о прихватању програма излета, екскурзије или наставе у природи и одобрења да дете-ученик путује.
	3. Прибављање понуда за реализацију програма обавља се путем јавног позива у складу са прописима о спровођењу поступка за јавне набавке. Јавни позив садржи све релевантне елементе који прецизно дефинишу садржај понуда, цену (са свим елементима који је чине), обавезе агенција, начин остваривања програма.
	4. Директор школе обезбеђује потребну документацију за реализацију програма (садржај програма, време трајања, задужења наставника и одељенских старешина путни налог); обавештава надлежни орган унутрашњих послова о путовању; организује рад Комисије за отварање и избор понуда; припрема потребне извештаје које разматрају Наставничко веће, Савет родитеља и Школски одбор; сарађује са агенцијама које изводе програме и утврђује конкретне обавезе, даје упутства и налоге наставницима и ученицима; извештава стручне ргане и орган управљања о реализацији програма.
	5. Директор проверава све услове за реализацију програма и поступа у складу са утврђеним задацима о испуњености услова да се програм изведе; координира активности у току реализације програма; неодложно интервенише и обавештава надлежне службе и органе о евентуалним пропустима, проблемима или непоштовању утврђених задатака и обавеза.
	6. Директор школе закључује уговор о извођењу програма излета, екскурзија и наставе у природи после прибављене сагласности Савета родитеља, мишљења Наставничког већа и на основу одлуке Школског одбора о избору агенције којој се поверава извођење конкретног програма.

Уз испуњење свих прописаних услова и захтева, програм излета и екскурзија може да се реализује уколико се пријави најмање 66% ученика истог разреда ; односно 2/3 ученика истог одељења за наставу у природи (уз писмену сагласност родитеља и прибављене доказе о испуњености здравствених услова за путовање ученика - за екскурзије и наставу у природи).

**Носиоци активности на организовању програма екскурзија и излета:**

Директор школе, одељенска већа, стручна већа и активи, Педагошки колегијум, одељенске старешине, чланови Савета родитеља школе, чланови Школског одбора; туристичке агенције које испуњавају услове за реализацију програма ђачког туризма и туристичких путовања.

Задатак свих учесника је, да у складу са законом, Правилником, школским програмом, Годишњим програмом рада школе, програмом и садржајима излета, екскурзија и наставе у природи, зимовања и летовања, спроведу све поступке и активности како би се испунили сви услови за квалитетну реализацију програма, почев од утврђивања садржаја, планирања, испуњености услова за реализацију (објекти, садржаји, улазнице, гратиси, начин и организација путовања, начин плаћања, здравствена заштита, осигурање...) до самог тока реализације, извештавања о остваривању програма, до оцене квалитета испуњености програма.

Директор школе дужан је да од свих учесника захтева испуњење свих услова и задатака за квалитетну реализацију програма, односно, обавезан је да оспори и заустави реализацију планираног путовања уколико неки од утврђених елемената није испуњен.

Непосредни носиоци садржаја и самог тока реализације програма су одељенске старешине и други задужени наставници који све своје задатке морају да испуне на највишем нивоу и у пуној сарадњи са родитељима ученика, са ученицима и у међусобној сарадњи. О свим потребама, запажањима и ситуацијама које нису у складу са уговореним програмом дужни су да неодложно известе директора школе.

Родитељи ученика непосредно одлучују да ли своје дете упућују на неки од планираних програма и о томе дају писмену сагласност и обезбеђују здравствени лист.

Школа је дужна да испуњење захтева за здравствени надзор обезбеди у сарадњи са Школским диспанзером Дома здравља ''Звездара'', односно здравственом установом у месту путовања и боравка деце.

Школа ће се заложити да се програми екскурзија одвијају у пратњи школског лекара,односно лекара педијатра уколико не постоје могућности да се ангажује школски лекар. Групу ученика на настави у природи обавезно прати лекар педијатар и све време борави у истом објекту у коме бораве и деца.

Одељенске старешине и предметни наставници српског језика, ликовне и музичке културе, историје, географије, техничког образовања, биологије, физике, физичког васпитања – дужни су да, у складу са програмом екскурзија и излета, припреме одговарајуће садржаје и ученике упознају и припреме за путовање; поставе одговарајуће захтеве и задатке . После обављеног путовања, предметни наставници су у обавези да провере колико су ученици савладали постављене задатке; односно шта су од програма и садржаја излета и екскурзија усвојили.

У сарадњи са одељенским старешинама, ученици су обавезни да сачине пригодне презентације о сазнањима, утисцима и оцени изведених програма.

**ПРОГРАМ ''РАДИОНИЦA ПОД ОТВОРЕНИМ НЕБОМ'': Упознај Београд од А до Ш**

Циљ реализације ових програма јесте да се ученицима омогући да боље упознају Београд- његову историју, споменике, традицију, културу, занимљивости и лепоту.

1. Програм ''А'': Студентски трг; Доситејев и Вуков музеј; Саборна црква, Калемегдан; Пристаниште
2. Програм ''Б'': Дворски парк; Музеј ПТТ; Музеј ''Гаража''; Скадарлија,Спомен кућа Ђуре Јакшића; храм Александра Невског.
3. Програм ''В'': Манастир Раковица; Топчидер и Кошутњак-
4. Програм ''Г'': Манакова кућа; Радионица бомбона (стари занати); Железнички музеј; Милошев парк, Вазнесењска црква
5. Програм ''Д'' – Београдски дворови

Програми ''Радионице под отворенимнебом'' се организују као полудневни обилазак градских знаменитости, радионичког су типа,захтевају активно учешће ученика и наставника и укључују евалуацију програма и његову непосредну примену у наставном раду. Њиховом реализацијом обогаћују се наставни садржаји српског језика, ликовне и музичке културе, света око нас, природе и друштва, историје, географије, биологије, а оплемењују општу културу и васпитавају естетске критеријуме и подстичу и развијају љубав према Београду и негују однос поштовања, уважавања и чувања градских вредности, васпитавају ученике као грађанеовог града.

Програми се реализују искључиво уз писмену сагласност родитеља, а услов да се конкретан програм изведе јесте учешће најмање 90% ученика на нивоу одељења које учествује у програму.

Могући су и програми: Дунав – учионица на води и Градић за децу.

**Посете позоришту**

**Циљ** који би се остварио посетама позоришту је да ученици упознају, доживе и оспособе се да тумаче (разумеју) позоришна дела.

Задаци који би се реализовали том приликом су:

* Поступно и систематско оспособљавање ученика за доживљавање и вредновање сценских остварења
* Усвајање основних теоријских и функционалних појмова из позоришне уметности
* Упознавање са делима како српске, тако и светске позоришне умнетности
* Развијање потребе за неговањем и унапређивањем сценске културне баштине
* Подстицање ученика на самостално сценско стваралаштво
* Стицање навика за културно понашање на јавном месту, у позоришу

**ПЛАН И ПРОГРАМ РАДА ЛОГОПЕДА**

**ЦИЉ**

Програм логопедског рада у школи односи се на рад са децом са говорно-језичким поремећајима или тешкоћама везаним за говорно понашање. Како је говор у школи основно средство за социјализацију ученика и преношења знања, било усмено било писано, сметње у говорној комуникацији су озбиљна препрека за постизање успеха као и за интелектуални, емоционални и социјални развој.

Логопедски рад применом теоријских и практичних сазнања доприноси и у складу је са општим циљевима и принципима образовања и васпитања и стандардима постигнућа. Са становишта школе она треба да одговори образовним задацима наставе, нормализовању говора ученика, развој вербалних и писмених способности појединих ученика, побољшање успеха, нормализовању њиховог понашања. Са становишта појединца, говорно-језичка корекција решава емоционалне проблеме, олакшава њихову социјализацију, развија функције које чине основу не само за говор, читање и писање него и за учење уопште.

***ЗАДАЦИ***

- Превенција говорно-језичких поремећаја,

- Стимулација говорно језичког развоја када је он испод нивоа и стандарда за одговарајући узраст детета, односно ученика

- Идентификовање деце, односно ученика са говорно-језичким премећајем

- Идентификовање ученика са тешкоћама у читању и писању

- Корекција постојећих говорно-језичких поремећаја

- Корекција поремећаја функције читања и писања

-Подршка јачању наставничких компетенција упућивањем у проблеме говорно-језичких поремећаја и спровођење корекционог поступка

- Сарадња са педагогом и наставницима у циљу обезбеђивања оптималних услова за развој ученика са тешкоћама у психофизолошком развоју

- Саветодавни и инструктивни рад са родитељима ученика

***ОБЛАСТИ РАДА***

**1. Планирање и програмирање васпитно-образовног рада**

* + - Учествовање у изради планских докумената школе,посебно у деловима који се односе на планове програме и подршке ученицима
		- Припремање годишњег програма рада и месечних планова логопеда
		- Учествовање у припреми индивидуалног образовног плана за ученике
		- Припремање плана сопственог стручног усавршавања

**2. Праћење и вредновање васпитно –образовног рада**

* + - Учествовање у праћењу и вредновању васпитно- образовног рада и предлагање мера за побољшање ефикасности у задовољавању развојних потреба ученика
		- Учествовање у праћењу и вредновању примена мера индивидуализације и индивидуалног образовног плана за децу са тешкоћама у говорно- језичком развоју
		- Праћење усклађености облика, метода и средстава васпитно – образовног рада са потребама и могућностима ученика

**3. Рад са наставницима**

* + - Пружање подршке наставницимау раду са ученицима који имају тешкоће на неком од нивоа вербалне невербалне комуникације
		- Пружање подршке наставнициа у индивидуализацији наставе
		- Сарадња и подршка наставницима у праћењу, вредновању и прилагођавању постављених циљева индивидуалних образовних планова у складу са напредовањем ученика са посебним образовним потребама
		- Сарадња са наставницима при изради дидактичког материјала

**4. Рад са ученицима**

Логопед, у сарадњи са наставницима, утврђује број деце са говорно-језичким поремећајима. После тога приступа процени деце да би утврдио говорни статус, издвојио децу са говорно-језичким поремећајима, разврстао у групе према врстама и степену говорно-језичког поремећаја, као и према узрасту. Свој налаз логопед сапштава наставницима и са њима утврђује распоред рада.

 Контакт са школским педагогом, наставницима и родитељима треба нарочито да се оствари приликом прегледа деце за упис у први разред основне школе. Ова сарадња се одвија у току третмана као и у време стабилизовања и нормализовања говорног понашања детета. Логопед започиње рад са приоритетним случајевима док за остале даје упутство наставницима, осталим члановима стручне екипе и родитељима.

 У почетној фази логопед ће примењивати индивидуални и групни третман када то буде било потребно.

 Према степену ургентности, логопед ће сврстати ученике у три групе:

1. А- групу чине деца која ће имати редовне логопедске вежбе према утврђеном распореду
2. Б- групу чине деца са којом ће се говорне вежбе изводити периодично
3. Ц- групу чине деца за коју ће логопед давати упутства њиховим родитељима и наставницима, пратити њихов говорни развој и адекватно интервенисати у случају потребе

**1.** Логопедска процена обухвата:

1. превентиву говорно-језичког поремећаја
2. откривање деце са говорно-језичким поремећајима
3. откривање деце са проблемима читања и писања

Прва фаза се састоји у што ранијем откривању говорног поремећаја. Да би дошло до што правилнијег дијагностиковања узима се говорно-језички статус детета. Он подразумева:

1. импресивни говор – разумевање говора, фонемски слух
2. експресивни говор – артикулација, језичко стање:лексика, морфологија, граматика, семантика, писање и читање
3. темпо и ритам говора – муцање, техилалија, тахифемија, брадилалија и брадифемија
4. узимање личне и породичне анамнезе

**2.** Припрема за рад

Планирање распореда часова, планирање вежби, прибављање средстава за рад и одређивање корекционог поступка.

Непосредни рад са ученицима:

1. Третман неправилности у изговору појединих гласова, као што су умекшавање и замењивање неких гласова из групе африката или фрикатива.
2. Потпуна немогућност изговора гласова.
3. Недовољно развијене језичке структуре као што су: речник, граматика и синтаксе у односу на дечји узраст и узрасне норме језичке развијености осталих ученика.
4. Појачани назални, латерaлни и интердентални (врскави) изговор већег броја гласова, или јача назална обојеност целог говора.
5. Изразито вербално заостајање условљено психофизиолошким развојем детета,
6. Деца која имају проблема у савлађивању читања, писања и рачунања, откривање и отклањање узрока
7. Деца која муцају, говоре брзоплето, неразумљиво или паролошки споро, те због тога показују емоционално-физиолошке блокаде, страх од говора или говорну несигурност.
8. Деца која добро не чују и код које услед мање уочљивог губитка слуха постоје сметње у праћењу наставе
9. Рад са децом која имају специфичне сметње у учењу.

Извођење корективног поступка кроз:

 - вежбе за развој аудитивне перцепције, дискриминације, аудитивно памћење

 - вежбе за развој визуелног опажања, диференцијације, меморије, просторне орјентације

 - вежбе за развој тактилно-кинестатичког осета и моторике, координацију покрета

 - усмеравање ваздушне струје

 - вежбе формирање гласа (омисија, супституција)

 - вежбе за корекцију дисторзованих гласова

 - вежбе за остваривање гласовних транзиција

 - вежбе усвајања спонтане употребе и аутоматизације новонаучених гласова

 - вежбе за кориговање заостатака језичког развоја

 - кориговање читања и писања

 - вежбе за кориговање муцања, брзоплетог говора и патолошки спорог говора

 - вежбе за корекцију основног гласа

**5. Рад са родитељима**

**1.** Пружање подршке родитељима у препознавању и разумевању говорно-језичких проблема деце

**2.** Сарадња са родитељима ученика са посебним образовним потребама и њихово оснаживање при изради индивидуалног образовног плана

**6. Рад са директором, стручним сарадницима, педагошким асистентом**

**1.** Рад логопеда се остварује индивидуално,у стручним тимовима кроз сарадњу на припреми извештаја, планова, програма

**2.** Сарадња на координацији активности у пружању подршке ученицима са сметњама у развоју

**7. Рад у стручним органима и тимовима**

**1.**Учествовање у раду стручних органа, већа,педагошког колегијума и тимовима школе ради остваривања одређених програма

**2.** Информисање стручних органа о праћењу постигнућа ученика којима је потребна додатна образовна подршка из домена рада логопеда

**8. Вођење евиденције**

**1.** Вођење евиденције о сопственом раду са децом и о реализованим другим пословима у оквиру сарадње у тимовима, о инструктивном и саветодавном раду са наставницима и родитељима.

**9. Стручно усавршавање**

**1.** Праћењем стручне литературе, учествовањем у активностима струковног удружења, похађањем акредитованих семинара, разменом искустава са другим стручним сарадницима

ПЛАН АКТИВА МАТЕМАТИКЕ ЗА ШКОЛСКУ 2015/2016. ГОДИНУ

|  |  |  |
| --- | --- | --- |
| Месец | Активност | Носиоци активности |
| СЕПТЕМБАР | -Анализа иницијалног тест-Додатна и допунска ннастава- одабир ученика | Сви чланови Актива, Данијела ШураСви чланови Актива |
| ОКТОБАР | -Анализа завршног теста из математике-Договор са Активом учитеља четвртог разреда о одржавању часа математике-Огледни час,,Питагора-живот и дело“-корелација са историјом | Сви чланови Актива, Данијела Шура-Сви чланови Актива-Данијела Шура и Никола Топаловић |
| НОВЕМБАР | -Анализа успеха на првом тромесечју-Анализа рада допунске наставе-Одржавање часа у четвртом разреду-Посета фестивалу науке-Огледни час-Површина и запремина призме(Microsoft Excel)-корелација математика-информатикаАкција,,Замена улога наставника и ученика“ | -Сви чланови Актива-Сви чланови Актива-Сви чланови Актива-Савета Блажић, Оливера Видојевић и Славна КрстићОливера Видојевић и Иван СтојановићСви чланови Актива |
| ДЕЦЕМБАР | Припреме за Школско такмичење | Сви Чланови Актива |
| ЈАНУАР | -Израда плана припреме за завршни испит-Школско такмичење | Савета Блажић,Оливера Видојевић,Славна Крстић-Сви чланови Актива |
| ФЕБРУАР | -Анализа успеха на полугодишту-Анализа Школског такмичења и припрема за Општинско такмичење-Општинско такмичење-Извештаји са семинара | -Сви чланови Актива, Данијела Шура-Сви чланови Актива-Сви чланови Актива-Учесници семинара |
| МАРТ | -Припреме за Градско такмичење-Градско такмичење-Огледни час-Троугао, четвороугао (конструкције и појам површине) - Конструкторско моделовање-корелација са техничким и информатичким образовањем | -Сви чланови Актива-Сви чланови Актива-Љиљана Моравчић и наставници техничког |
| АПРИЛ | -Анализа успеха на трећем тромесечју-Анализа Градског такмичења-Одабир уџбеника за следећу школску годину-Огледни час-Површина троугла и четвороугла- Слободно ритмичко компоновање(колаж)-корелација са ликовном културом-Огледни час-Површина троугла и четвороугла-примена-корелација са техничким и информатичким образовањем | -Сви чланови АктиваДанијела Шура-Наставници чији су се ученици пласирали на Градско такмичење-Сви чланови АктиваСавета Блажић и Миодраг Пантелић-Славна Крстић и Силвана Фејзоски |
| МАЈ | -,,Мај месец математике“-,,Математички квиз“ у оквиру обележавања Дана школе | -Данијела Шура, Савета Блажић-Сви чланови Актива |
| ЈУН | -Израда годишњег плана рада Актива и подела часова-Анализа успеха у школској 2015/2016 | -Сви чланови Актива-Сви чланови Актива |